

PROJEKTS uz10.06.2023.

vēlamais datums izskatīšanai: Attīstības komitejā 12.07.2023.

domē: 26.07.2023.

sagatavotājs: Iveta Grīviņa - Dilāne

ziņotājs: Inga Pērkone

LĒMUMS

Ādažos, Ādažu novadā

2023. gada 26. jūlijā **Nr. XXX**

**Par Krastupes ielas pārbūvi**

Ādažu novada pašvaldības dome 22.06.2021. pieņēma lēmumu Nr. 155 “Par nekustamo īpašumu iegādi “Ūbeļu iela 18””, paredzot iegādāties zemes gabalu ar kadastra numuru 80440110193, ar kopējo platību 0,5022 ha, plānotās pirmsskolas ēkas būvniecības vajadzībām.

Ādažu novada pašvaldības dome 28.12.2022. pieņēma lēmumu Nr. 598 “Par pašvaldības jaunas izglītības iestādes izveidošanu”.

Pašvaldības jaunas izglītības iestādes apmeklētāji būs ne tikai pieguļošā Podnieku kvartāla iedzīvotāji (kā liecina pašvaldības veiktie mērījumi, Podniekos mašīnu intensitāte ir 1600-1700 mašīnas diennaktī), bet arī attālāku novada teritoriju iedzīvotāji. Līdz ar to, aktualizējas jautājums par pieguļošo ielu tehnisko stāvokli un kapacitāti.

Galvenā piekļuves artērija izglītības iestādei būs Krastupes iela, kas šobrīd nespēj nodrošināt maģistrālās ielas statusam atbilstošu autotransporta un gājēju plūsmas caurlaidību. Nepieciešams veikt satiksmes plūsmas organizācijas uzlabojumus, lai nākotnē nodrošinātu apmeklētājiem ērtu un drošu piekļuvi izglītības iestādei, nepasliktinot daudzdzīvokļu ēku iemītnieku pārvietošanas.

Podnieku kvartālā pēdējos gados tika uzceltas vairākas daudzdzīvokļu mājas, un ir pieaudzis iedzīvotāju skaits. Esošā ceļu infrastruktūra vairs nespēj pilnvērtīgi apkalpot cauri braucošo autotransporta plūsmu pa maģistrālo Krastupes ielu. Arī gājēju un velobraucēju plūsma ir būtiski palielinājusies, līdz ar to Krastupes ielai nepieciešams veidot platāku gājēju – velo ietvi.

Pašvaldības likuma 4. panta 3. punkts nosaka, ka viena no pašvaldības autonomajām funkcijām ir gādāt par pašvaldības īpašumā esošo ceļu būvniecību, uzturēšanu un pārvaldību, savukārt 4. punkts nosaka gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par izglītības pieejamību, kas ietver sevī arī gājēju un velobraucēju drošības nodrošināšanu ceļā uz izglītības iestādēm. Krastupes ielas pārbūves risinājumus, posmā no Podnieku ielas krustojuma ar Krastupes ielu, līdz Ūbeļu ielas krustojumam ar Krastupes ielu, ietverot savienojumu ar Dadzīšu ielu un Vēju ielu, spētu nodrošināt likuma prasībām atbilstošas infrastruktūras izbūvi.

Vienlaicīgi nepieciešams uzlabot skolas vecuma jauniešiem iespēju pa drošu ceļu nokļūt uz Ādažu sākumskolu un vidusskolu Ādažu pilsētā. Šim nolūkam tiek izmantota arī Dadzīšu iela, kuras tehniskais stāvoklis nav atbilstošs mūsdienu prasībām par inženiertehniskās infrastruktūras stāvokli.

Lai nodrošinātu ērtu piekļuvi topošai izglītības iestādei, Podnieku kvartāla mājokļiem un nodrošinātu drošu pārvietošanos prioritāri skolas vecuma jauniešiem, pilnvērtīgai ceļu infrastruktūras uzlabošanai, nepieciešams risināt Dadzīšu ielu, Vēja un Dadzīšu ielas krustojumu, Krastupes – Dadzīšu ielas krustojumu, Krastupes – Ūbeļu ielas krustojumu, Podnieku - Krastupes ielas krustojumu, izprojektēt ērtas un satiksmi neierobežojošas autobusu pieturas, izprojektēt papildus automašīnu stāvvietas, nodrošināt iespēju ērtai gājēju un velobraucēju plūsmai paralēli Krastupes un Dadzīšu ielai.

Dadzīšu ielas izbūvei ekonomiski pamatotāks un lietotājiem drošāks risinājums būtu izbūvēts jauns ielas posms no Dadzīšu ielas 18 īpašuma līdz Ozolu ielai. Ieceres īstenošanai nepieciešama vienošanās ar nekustamā īpašuma ar kadastra Nr. 80440080226 īpašnieku par zemes maiņu pret pašvaldības īpašumā esošo šī brīža Dadzīšu ielas trasi ar kadastra Nr. 80440080226.

Minētā iecere atbilst Ādažu novada attīstības programmas (2021.-2027.)vidējā termiņa prioritātei “VTP3: Attīstīta, droša un mobila satiksmes infrastruktūra”:

* uzdevumam “U3.1.1: Uzlabot satiksmes drošību uz ceļiem un ielām, t.sk., nodrošinot mazāk aizsargātu satiksmes dalībnieku – gājēju, velobraucēju – drošību”, pasākumam “Ā3.1.1.2. Satiksmes drošības uzlabošanas projektu izstrāde un īstenošana uz Ādažu pašvaldības ceļiem un ielām”,
* uzdevumam “U3.1.2: Uzturēt, labiekārtot un atjaunot pašvaldības ielas un ceļus”, pasākumam “Ā3.1.2.1. Pašvaldības ceļu / ielu ar melno segumu atjaunošana”,
* uzdevumam “U3.1.5: Uzbūvēt, labiekārtot un atjaunot pašvaldības tiltus”, pasākumam “Ā3.1.5.3. Jauna tilta – caurtekas izbūve pie Dadzīšu ielas un Krastupes ielas savienojuma”,
* uzdevumam “U3.2.3: Uzlabot pārvietošanās iespējas starp novada ciemiem un tuvākajām apdzīvotajām vietām”, pasākumam “Ā3.2.3.2. Drošais ceļš uz skolu”.

Ietekme uz pašvaldības budžetu ietver šādas aptuvenās izmaksas:

1. Krastupes ielas pārbūves tehniskā projekta izstrāde – EUR 85 000;
2. Krastupes ielas pārbūve - EUR 1 500 000 (bez Podnieku ielas rotācijas apļa.0,75km);
3. Podnieku ielas rotācijas apļa izbūve – EUR 300 000;
4. Izmaksas Dadzīšu ielas projektēšanai – EUR 35 000;
5. Izmaksas Dadzīšu ielas izbūvei – EUR 700 000 (0,55 km pa jaunu trasi līdz Zīļu ielai).

Pamatojoties uz Pašvaldību likuma 4. panta pirmās daļas 3. un 4. punktu, kā arī Attīstības komitejas 12.07.2023. atzinumu un Finanšu komitejas 19.07.2023. atzinumu, Ādažu novada pašvaldības dome

**NOLEMJ:**

1. Atbalstīt Krastupes ielas projektēšanu un būvniecību pašvaldībai piederošā zemes īpašumā (kadastra Nr. 80440080437, Nr. 80440110063 un Nr.80440080432).
2. Apstiprināt 1. punkta izpildes Rīcības plānu (pielikumā).
3. Noteikt šādu finansēšanas kārtību 1. punkta izpildei 2023. gadā:
   1. pārcelt 27 000 *euro* no Ķiršu ielas būvniecības līdzfinansējuma līdzekļiem uz Attīstības un projektu nodaļas 2023. gada budžeta tāmi;
   2. pārcelt 8 000 *euro* no Draudzības ielas līdzfinansējuma līdzekļiem uz Attīstības un projektu nodaļas 2023. gada budžeta tāmi;
   3. pārcelt 50 000 *euro* no līdzekļiem Dadzīšu ielas būvprojekta izstrādes finansējumam “Carnikavas komunālserviss” 2023. gada budžeta tāmē uz Attīstības un projektu nodaļas 2023. gada budžeta tāmi.
4. 2025. un 2026. gadā projekta “Krastupes ielas pārbūve” īstenošanai, kas atbilst pašvaldības apstiprinātajai attīstības programmai “Ādažu novada attīstības programma (2021-2027)” un nodrošina lietderīgu investīciju īstenošanu pašvaldības autonomo funkciju (gādāt par pašvaldības īpašumā esošo ceļu būvniecību, uzturēšanu un pārvaldību) izpildei:
   1. ņemt ilgtermiņa aizņēmumu 2025. un 2026. gadā līdz 1 530 000 EUR (viens miljons pieci simti trīsdesmit tūkstoši *euro*) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu līdz 1 gadam pēc aizņēmuma līguma noslēgšanas;
   2. paredzēt pašvaldības 2025. un 2026. gada budžetā nepieciešamo līdzfinansējumu līdz 270 000 EUR (divi simti septiņdesmit tūkstoši *euro*) apmērā.
5. 2025. un 2026. gadā projekta “Dadzīšu ielas izbūve” īstenošanai, kas atbilst pašvaldības apstiprinātajai attīstības programmai “Ādažu novada attīstības programma (2021-2027)” un nodrošina lietderīgu investīciju īstenošanu pašvaldības autonomo funkciju (gādāt par pašvaldības īpašumā esošo ceļu būvniecību, uzturēšanu un pārvaldību) izpildei:
   1. ņemt ilgtermiņa aizņēmumu 2025. un 2026. gadā līdz 624 750 EUR (seši simti divdesmit četri tūkstoši septiņi simti piecdesmit *euro*) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu līdz 1 gadam pēc aizņēmuma līguma noslēgšanas.

5.2. paredzēt pašvaldības 2025. un 2026. gada budžetā nepieciešamo līdzfinansējumu līdz 110 250 EUR (viens simts desmit tūkstoši divi simti piecdesmit *euro*) apmērā.

1. Pašvaldības Projektu uzraudzības komisijai līdz 2023. gada 15. augustam organizēt Projekta darba grupas izveidi 1. punkta izpildes nodrošināšanai.
2. Pašvaldības izpilddirektoram organizēt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

@ APN, CKS, FIN. GRN, IDR

I.Grīviņa – Dilāne , 67700384

Pielikums

Ādažu novada pašvaldības domes

2023. gada 28. jūnija lēmumam Nr. XXX

**Rīcības plāns (A)**

**Krastupes ielas Ādažos projektēšanai un būvniecībai**

**No Vēja ielas līdz Podnieku ielai**

| **Nr.p.k.** | **Rīcība** | **Īstenošanas gads (indikatīvs)** | **Īstenošanas laiks (indikatīvs)** | **Atbildīgais** | **Iesaistīti** | **Finansējuma apjoms (indikatīvi), EUR ar PVN** |
| --- | --- | --- | --- | --- | --- | --- |
| 1. | Projekta sagatavošana un projekta komandas izveide | 2023. | 1 mēnesis | APN | CKS, TPN, Būvvalde | - |
| 2. | Projektēšanas iepirkums būvprojekta izstrādei un autoruzraudzībai |  |  |  |  |  |
| 2.1. | Iepirkumu procedūru sagatavošana (nolikums, tehniskā specifikācija) | 2023. | 2 mēneši | APN, CKS | JIN, APN | - |
| 2.2. | Iepirkuma īstenošana | 2023./2024. | 4 mēneši | JIN | JIN, APN |  |
| 3. | Līguma slēgšana | 2024. | 1 mēnesis | APN | JIN, | - |
| 4. | Projekta izstrāde | 2024./2025. | 14 mēneši | APN | CKS, TPN | 85 000.00 |
| 5. | Būvprojekta saskaņošana, CSDD audita atzinuma saņemšana | 2025. | 2 mēneši | APN | CKS, TPN | - |
| 6. | Būvdarbu iepirkuma procedūra |  |  |  |  |  |
| 6.1. | Būvuzraudzības iepirkums | 2025. | 2 mēneši | APN | JIN, APN | - |
| 6.2. | Būvniecības darbu iepirkums | 2025. | 4 mēneši | APN | JIN, APN | - |
| 7. | Būvniecība |  |  |  |  | 2 000 000.00 |
| 7.1. | Krastupes iela | 2025./2026. | 3 mēneši | APN | CKS |  |
| 7.2. | Apļa izveide Krastupes ielas un Dadzīšu ielas krustojumā | 2026. | 4 mēneši | APN | CKS |  |
| 7.3. | Esošo autobusa pieturvietu izbūve citā vietā un papildus a/m stāvvietu izveide, Ūbeļu ielas krustojums | 2026. | 4 mēneši | APN | CKS |  |
| 7.4. | Krastupes un Podnieku ielas krustojuma pārbūve | 2027. | 7 mēneši | APN | CKS |  |
| 8. | Būvuzraudzība un autoruzraudzība | 2025.-2027. | 19-20 mēneši | APN, CKS | JIN | 30 000+20 000 |
| 9. | Objekta pieņemšana ekspluatācijā | 2027. | 2 mēneši | APN, NĪN, CKS | IJN. ĀBV, NĪN | - |